經數: 二○三五

經名: 佛祖統紀卷第三十三

頁數: 三二一

上              欄

令認押字. 李曰. 此我代主母所書也. 引

見金紫官. 問答如初. 官曰. 但追證此事

可令回. 將出. □至大喜曰. 荷汝來1我寄

庫錢. 方有歸也. 今人好營預修寄庫者.

當以往生經爲據. 以夷堅志爲驗

毘婆尸佛. 遺法之中有諸比丘. 四衢道上施

座置□. 作是言曰. 誰有人能擧財著此

堅牢藏中. 若入此藏王賊水火所不能奪

(雜寶藏經)

供天  煥法師以天位失序. 嘗述天傳. 謂

梵釋四王皆有君主號令之權. 功德則寄於

北天. 大辯則寄於山澤. 此爲有主客義也.

功德大辯爲女. 梵釋2之天爲男. 此3爲男

女義也. 密跡眷屬皆大菩薩. 是爲本. 現居

神像. 是爲跡. 此有本跡義也. 功德大辯處

客天示女質. 說能對揚佛化. 則謂之顯. 餘

雖影響而言行不揚. 則謂之晦. 此有顯晦

義也. 知此四端可與言天矣

述曰. 磐嘗案煥師義述供天禮文(板在東湖尊敎寺塔)

(局)定十六位. 先梵釋次北天. 法智謂. 經家

先標北方者. 西土以北方爲上. 次東南

西天. 次功德大辯. 若摩利支韋馱二天. 是

明智住南 日加入之(事見本傳)次密跡散脂

樹神地神鬼母. 二十八部. 共十六位. 以

此爲定. 訶利帝此□惡賊. 蓋是鬼子母.

未受戒時食王城男女. 居人怨之故作

此目. 今旣護法須當削去. 煥師天傳. 曉石

芝光明助解. □云. 經中雙擧□目一人

(淨無住. 居月波日. 每當歲旦修懺. 必於天位刪去訶利帝南一4勻不令稱唱. 謂祖師但

順經文失於刪削. )

中              欄

(然哉)舊立十二位者. 依懺儀也. 十四位者.

後人加樹神地神也. 十六位者. 加摩利

支韋馱也. 或加日月娑竭羅龍等. 或爲

十八. 或爲二十. 雖據經文. 實爲汎濫.

世有霆師天傳者. 正墮此弊也(詳見諸天禮文)

盂蘭盆供  經言. 是佛弟子修孝順者. 應念

念中常憶父母乃至七世父母. 年年七月十

五日以百味飮食安盂蘭盆中. 施佛及僧.

以報父母長養慈愛之恩(盂蘭盆經○此□解倒懸. 言奉盆供於三寶)

(福田. 用以解饑虛到懸之急)

述曰. 目遲託救母以興緣. 如來5示奉

盆以垂法. 所以敎人道以報重恩也

自大敎東流. 古今帝王所以奉盆供者

爲多矣(事見會要志)然今之寺舍. 多於此日施

斛供亡. 如常法者. 雖無奉盆之儀. 而

不失盂蘭之意

水陸齋  梁武帝. 夢神僧告之曰. 六道四生

受苦無量. 何不作水陸大齋以拔濟之. 帝

以問諸沙門無知之者. 唯誌公勸帝. 廣尋

經論必有因緣. 帝卽遣迎大藏. 積日披覽.

創立儀文. 三年而後成. 乃建道場. 於夜分

時親捧儀文悉停燈燭. 而白佛曰. 若此儀

文理協聖凡. 願拜起燈燭自明. 或體式未

詳. 燭暗如故. 言訖一禮燈燭自明. 或體式未

殿震動. 三禮天上雨華. 天監四年二月十五

日. 就金山寺依儀修設. 帝親臨地席. 詔祐

律師宣文. 當時靈響不能備錄. 周隋之際

此儀不行. 至唐咸亨中. 西京法海寺英禪

師. 夢泰山府君召往說法. 後獨坐方丈. 見

下              欄

一異人前告之曰. 向於泰山府君處竊睹

尊容. 聞世有水陸大齋可以利益幽品. 其

文是梁武所集. 今大覺寺吳僧義濟得之. 願

師往心如法修設. 尋詣大覺. 果得其文.

遂於月望修齋已畢. 復見向異人與徒屬

十數前6至謝曰. 弟子如秦莊襄王也(莊襄是秦始皇)

(父. 至唐咸享九百四十年)又指其徒曰. 此范□穰候白起王

□張儀陳軫. 皆秦臣也. 咸坐本罪幽囚陰

府. 昔梁武金山設會前代7紂王之臣皆得

脫[&FFFF]#. 弟子是時亦暫息苦. 但以獄情未決

故未獲脫. 今蒙齋懺弟子與此輩幷列國

君臣. 皆承法力得生人間. 言訖而隱. 自是

英公常設此齋流行天下(東川楊□水陸儀○蜀中有楊推官儀文. 盛)

(行於世)

述曰. 昔眞隱史越王. 嘗過金山慕水陸

齊法之盛. 乃施田百晦. 於月波山專建

四時水陸. 以爲報天地君親之擧. 且親

製疏辭刻石殿壁. 撰集儀文刊板8於

寺. 旣而孝廟聞而嘉之. 賜以水陸無□道

場宸翰扁*於殿. 逮今百年修供惟謹. 去

月波里所有梵苑曰尊敎. 師徒濟濟率

沙門族姓三千人. 施財置田. 一遵月波

四時普度之法. 先是尊敎同人有謂. 越王

疏旨之辭. 專爲平昔仕官報. 效君親之

擧. 美則美矣. 而於貴賤貧富未見平等

修供之意. 乃力挽志磐續成新儀六卷. 推

廣齋法之盛. 而刻其板. 復依準名位. 繪

像[&FFFF]#者二十六軸. 及今創立齋會. 於是儀

文像軸皆得其用. 時主其事者. 寺沙門

經數: 二○三五

經名: 佛祖統紀卷第三十三

頁數: 三二二

上              欄

處謙淸節文學師1□. 以法施者. 月波住

山宗淨也. 以文字施者. 則志磐也. 當願

十方伽藍. 視此爲法. 大興普度之道

六道斛  淨名經云. 以一食施一切(言一切則全收)

(六道)供養諸佛及衆賢聖. 然後可食. 南岳隨自

意三昧云. 凡得食應云. 此食色香味. 上供

十方佛. 中奉諸賢聖. 下及六道品. 等施無

差(楚宜反不齊也)別. 天台觀心食法. 鳴鐘後□手供

養一體三寶. 次出生飯稱施六道. 此皆等

供十界. 卽是今人施六道修水陸供之明

證也

述曰. 妙樂云. 世人設六道者. 是梁武見

江東多淫祀(殺生命祭邪鬼)乃以相似佛法. 權宜

替之. 此蓋[&FFFF]#溪一往以祭祀惡法對佛

法論之. 將以止天下之殺. 故未論十界

等供之義. 焰口經. 令供養三寶卽是四

聖. 供婆羅門仙卽是人道. 供焰口衆卽

是鬼道. 餘四道雖不備. 蓋是當時赴機未

普. 故經文隱略耳. 若大乘行人. 圓觀法

界. 則當依淨名經中義. 若慈雲謂鬼道

得食餘五道不得者. 此等意亦是用婆沙

論云若因祭祀唯鬼神得之餘趣不可

盡得. 此是約人世祭祀言之耳. 若依出

世法. 用平等心修無□供. 則當仰觀淨

名南岳天台三處之文. 則理無不在. 今

有營小斛曰散灑者. 或一巨斛者. 或至

四十九斛者. 皆所以等供六道群品也.

可不信哉

十2王供  世傳. 唐道明和上. 神遊地府見

中              欄

十王分治亡人. 因傳名世間. 人終多設此

供. 十王名字. 藏典傳記可考者六. 閻羅五官

(二名見三長齋引提謂經)平等(華嚴感應傳. 郭神亮爲使者. 追至平等王所. 因誦若人欲

了知四句偈得放)

(3回)泰山(譯經圖紀. 沙門法八譯金貢泰山贖罪經孝經援神契泰山天帝孫主召人魂)初江

(夷堅)

(志. 池州郭生夢入冥府. 王揖坐謂曰. 我是西門王郎. 冥司錄我忠孝正直不害物. 得作

初江王. 一紀)秦廣

(夷堅志. 南劍陳生旣死. 其弟子女見二鬼導至宮殿曰秦廣王也. 王謂女曰. 欲救伯4若.

可轉八師經. 女寤家人)

(5來得經. 請僧誦千遍. 兄夢弟來謝曰. 巳獲生天)歐陽修夢十王(見通塞志嘉祐六年)

無常鐘  智者臨終語維那言. 人命終時得

聞鐘磬增其正念. 惟長惟久氣盡爲期

(見本紀此言臨終之功)南山事□云. 病者將終打無常磬.

增一阿含經云若打鐘時一切惡道諸苦□

得停止(本經有鳴鐘法度)付法藏經云. □賓王以好

殺死作千頭魚. 劍輪□身隨斫隨生. 有羅

漢充維那. 依時打鐘. 聞聲之時劍輪住空

遣信白令長打. 過七日已受苦卽止(此言終後之驗)

南唐先主. 因殺降人囚陰獄. 唯聞鐘聲則

暫息苦. 入冥者見之. 以報後主. 乃爲造一

鐘於淸□寺. 鐫其上云□孝高皇帝脫幽出

厄(通塞志晉少帝時)斯爲近證

□□  若四輩弟子男女命終. 造作黃□懸

著刹上. 離八難苦得生十方淨土. 隨風

一轉轉輪王位. 乃至吹塵小王之位. 其報無

量至成菩提(6大灌頂十一卷○世有書藥師如來十二誓願者. 此是別緣. 非經本事)

寓錢  事祖云. 唐明皇使王璵爲祠祭使.

自漢世菩者有□錢. 後世稍以紙寓錢爲

鬼事. 至璵乃用之以禳□. 冥報記云. 鬼所

用錢卽紙錢也. 若綵絹者. 亦紙爲之. 銀卽

□. 塗金卽黃塗也

下              欄

述曰唐以前無紙錢爲用者. 自王璵盛

行此法. 於是冥中藏積緡[&FFFF]#金銀繒綵.

與世間所用無少異. 由心法之能變造

故. 天府冥關亦隨人心而轉. 世有用紙

□寄庫者. 有鬼神用紙□入人間買

物者. 有見泰山堆積蠟錢無用云人間

化財用油7注度火爲汚者. 此等顯驗不

一. 心生則種種法生. 不特紙錢一法而

已也

放生  光明經述流水長者救魚十千天子

報德. 此緣起也. 智者買斷[&FFFF]#梁悉罷江上

採捕. 此立法也. 赴計□獄中之難. 報修禪

堂上之恩. 此顯驗也(此三事□見智者紀)唐肅宗乾元二

年. 詔天下置放生池凡八十一所(顔眞卿爲碑)本

朝眞宗天禧元年詔復天下放生池. 沿江淮

州郡上下水五里. □禁採捕(二事詳見通塞志)慈雲奏

西湖爲放生池. 以四月八日會郡人縱魚

鳥. 法智於南湖以佛生日放魚鳥. 祝聖人

壽. 樞密劉均奉○撰碑. 此皆放生之梗Ｃ

也

改祭  佛爲曠野鬼神鬼子母等. 改棄血食

而受僧衆出生之食. 此緣起也(二事□見曉石芝施食通覽. 具引)

(藏經)梁武皇魏獻文. ○郊廟不用牲□. 唯□

蔬[&FFFF]#. 此人主立法也(二事見通塞志)智者爲關王授

戒. 慈雲爲白鶴授戒. 皆令禁斷□血. 專

事蔬食. 此沙門立法也(慈雲有改祭文. 幷決疑十頌. 備引證驗)

戒五辛  佛戒五辛. 以其臭穢能障聖道.

食之者必招無間之業耳. 今人不能戒. 是

不欲見聖道. 而甘爲無間之罪輩. 可不

經數: 二○三五

經名: 佛祖統紀卷第三十三

頁數: 三二三

上              欄

哀哉. 玆用備錄經律. 爲世告勸. 粲然五章.

幸思遵奉

一名體會異. 夫言□辛. 是爲二義(□臭辛1□)□

而非辛. 如臭菜阿魏是也. 辛而非□. 芥薑

是也. 是□是辛. 五辛是也. 梵網云大蒜(天台疏云. )

(葫菱廣韻作胡莊)[&FFFF]#蔥(□也音格廣韻山蔥)慈蔥(蔥之正名)蘭蔥(小蒜)興渠(蔥[&FFFF]#)

(也. 生熟皆臭. 葉如蔓[&FFFF]#. 其臭如蒜. 經音義云. 生于□國. 應法師云. 烏□國人常食.

卽阿魏)雜阿含

云革蔥([&FFFF]#同)慈蔥(蔥)木蔥(非小蒜卽[&FFFF]#)蒜(大蒜)興柒(此五出梵)

(網也)涅槃經蔥□□(但列三名)楞伽經蔥□□蒜(但列四名. 不)

(出興渠而加以□若蒜分大小則仍有五名)此方言五辛. 當云蔥□□

大蒜小蒜如楞伽所列云

二大乘永暇. 楞伽經云. 臭穢不淨能障聖道.

亦障人間人天淨處. 何沿諸佛淨土. 梵網云.

若佛子不得食五辛. 故食者犯輕垢罪(石壁注. )

(體非重過故輕. 點汚淨行名垢)楞嚴云. 熟食發□生啖增□. 十

方天仙嫌臭遠離. 諸餓鬼等□其脣吻. 常與

鬼住. 福德日銷長無利益. 大力魔王現作

佛身來爲說法. 非毁禁戒讚□怒癡. 命終

爲魔眷屬. 永墮無間. 涅槃云. 食者當生苦

處汚穢不淨. 金棺敬福經云. 飮酒食肉五

辛之人. 雖造經像勞而少功. 主匠無益諸

天不祐

三小乘病開. 報應經云. 七衆不得食肉□

辛. 有病開. 在伽藍外白衣家. 服滿四十九

日. 香湯□浴. 然後讀誦不犯罪. 雜阿含云.

食五辛人觸穢三寶. 死墮屎糞地獄. 出作

野狐□狗. 若得人身其體腥臭. 僧祇律開

病比丘服蒜. 聽七日在一邊小房. 不得臥

僧床褥. 講堂處大小便處皆不得到. 不得

中              欄

僧中食. 不得就佛禮拜. 得下風遙禮. 七日

滿□浴熏衣. 方得入衆

四方便救過. 楞嚴云. 持此□時衆破戒罪.

無間輕重一時銷滅. 2縱經飮酒食啖五辛.

佛菩薩天仙不將爲過. 觀世音陀羅尼經. 灌

頂印□二大母指屈掌中. 捻無名指以無

名指相背. 二小指頭相□. 二中指直□頭相

□. 二頭指屈各捻中指背上. □曰. □步三末

□蘇摩3監莎訶. 誦二十一遍. 自灌其頂. 每

4旦於盆上結印誦之. 持□之人. 犯欲及

五辛. 誦此□解之云云. 此二□法以備誤

犯之用. 若恃此術數犯數解. 則是重增萬

法之罪. □部神王反生嗔譴. 適足以速無

間之業也. 可不謹哉

五三敎事證. 竺曇猷禮天台. 石梁遇聖僧

謂曰. 汝母懷妊時行經蔥園. 胎氣犯穢不

可住寺(僧鏡錄)天竺沙門覺稱云. 吾國食肉五

辛者驅出城外. 故國中無貨此. 道藏云. 誦

黃庭經忌食五辛. 又云. 道士受法忌淹穢

五辛. 仙傳云. 樂子□擧家飮仙酒升天. 獨

從子墜地. 天神言. 此人茹蒜故不得往. 司

馬公祭儀云. 凡祭雖得飮酒而不至亂(謂改常度)

食肉不茹□(謂蔥[&FFFF]#蒜有臭氣之物)

述曰. 爲不急之物. 而自招無間之報者.

世人啖五辛是也. 今諸師家多忽此事.

豈不痛哉. 昔[&FFFF]#菴食三白. 正避此過耳.

非故爲是矯世之行也. 因撰述斯文. 忿

今時知法者. 遂發其願曰. 願十方諸佛菩

薩天仙. 聞我祈請咸起加護. 願使禪林

下              欄

敎□律苑三宗法門. 若主5若伴. 咸知思

護淨戒. 不於淸淨伽藍種蔥□之臭草.

不於淸淨齋供而和蔥□之臭味. 不以

淸淨身器而啖蔥□之穢食. 當知其人與

境. 若不淸淨則凡齋戒禪誦法事之所.

豈復可得感佛天而降神祇乎. 豈復可

得□災女而來嘉祥乎. 豈復可得動

幽冥而拔比滯乎當願普天之下. 凡僧藍

道觀齋[&FFFF]#之內. 不用蔥□調和衆食及

私自煮啖. 凡官府第宅齋醮之際. 於十日

前嚴行禁斷不蹈非法. 僧道赴請受齋

俗舍. 常須自檢不得故食誤食自取穢

染. 庶乎人心交勸共隆聖道. 將□事佛

事天淸淨謹嚴自行化他二俱有益. 母

忘今日立願之本. 伏惟佛眼照之天心監

之. 決意禁斷用逃苦報

喪服  釋氏之論喪服. 涅槃諸律□無其暇.

智者臨終誡曰. 世間哭泣喪服皆不應爲. 今

案遠師喪儀云. 受業和上同於父母. 皆三

年服. 若依止師隨師喪暫爲服. 應師五杉

集云. 師服但用布. 稍粗純染黃褐(據此未嘗許用白布)

述曰. 今人無識多用白布爲直6□坐具.

違失僧儀最爲非法. 今請於黑布偏衫

之下. 著白布衫○以表暇服. 二師父母

皆同此暇. 若義家父母亦可例此. 隨俗

稍用糾布. 上不違涅槃諸律之無文. 下

不棄遠應二師之義開. 隨方護法當用

中道

戒焚亡僧不塔袈裟  律明三衣唯許傳

經數: 二○三五

經名: 佛祖統紀卷第三十三

頁數: 三二四

上              欄

1受. 未聞佛祖被亡軀而從火焚也. 末代

無知多行非法. 有識之士尙須辨明. 若坐逝

不壞. 結塔以菩者. 猶可以被於眞體. 若從

□毘火化之法者. 則不當披搭自取燒衣

違律之過. 或謂亡僧無衣者. 則當如冥祥

記僧妙施衣之法. 云南宋江陵龍華寺僧妙

旣亡之後. 一夕歸房靈語. 弟子可宗問. 和上

今生何處. 妙曰. 粗可耳. 但應受小謫. 二年

得[&FFFF]#. 欲訴所司爲無袈裟. 可急爲製請

僧設供以衣施之我可得也. 宗如敎飯僧

□衣. 旣畢. 比丘道猛卽見妙身披衣入堂

依僧次坐聽經. 至散乃不復見

述曰. 磐自聞. 此適子姪眞視眞誥眞亢. 不

幸早世. 焚龕之日皆不披袈裟. 唯用布

偏衫裙而已. 設齋之前以平時所服七條.

作[&FFFF]#拈法於僧中施. 且復囑後人. 當力

行於自身必壞之際也. 敢告知識共崇

此法

佛祖統紀第三十2三卷(終)

此      頁      完

經數: 二○三五

經名: 佛祖統紀卷第三十四

頁數: 三二五

上              欄

佛祖統紀卷第三十1四

*宋咸淳四明東湖沙門志磐撰

法運通塞志第十七之一

序曰. 佛之道本常而未始離乎世相推遷之

際. 自釋迦鶴林諸祖繼出. 所以傳持此道

東流震旦. 逮于今而不息. 大較聖主賢臣

宿稟佛囑常爲尊事. 而儒宗道流之信不

具者. 時有排毁. 然終莫能爲之泯沒. 以此

道本常也. 夫世稱三敎. 謂皆足以敎世. 而

皆有通塞. 亦時使之然耳. 列三敎之跡. 究

一理之歸. 繫以編年. 用觀通塞之相

欲知如來出興大意. 必先明乎本跡. 而終

至結集三藏. 以垂範於天下後世. 中間八相

次第以論. 所謂下兜率. 託母胎. 住胎宮. 示降

生. 出父家. 成佛道. 轉法輪. 入涅槃. 於是一

代化事爲之大備. 始昭王甲寅終穆王壬申.

以爲大綱云

明本跡

佛告大衆. 一切世間天人. 謂我出釋氏宮

去伽耶不遠坐於道場得阿□多羅三□

三菩提. 然我實成佛2以來甚大久遠若斯

(法華經. 明大機所見本跡文)我於無量壽佛所種諸善根爲

轉輪聖王. 最初値遇三十億佛. 同名釋迦.

云云. 最後値迦葉佛. 彼佛記我. 汝於來世

當得作佛. 號釋迦牟 尼. 我如是奉事諸佛

修學佛意. 爾乃生兜率天宮. 住一生補處

中               欄

(菩薩本行經. 明小機所見本跡文○梵語佛陀. 此云覺者. 佛3止世釋迦氏. 佛生淨飯王宮

故名釋氏宮. 伽耶)

(此云山城. 淨飯王都城也○阿□至菩提. 此云無上正等正覺. 佛之德稱也. 迦葉此云飮光.

言身光飮蔽餘)

(光. 釋迦此云能仁. 牟尼此云寂默. 佛之別名. 兜率此云知足. 天後身菩薩. 將成佛時.

先上生兜率. 然)

(後下生南洲中天竺國. 4曰兜率來補佛處. 故曰一生)

下兜率

菩薩從兜率天將降神時. 有十佛刹微塵

數菩薩. 皆與菩薩同願同行. 乃至普賢神通

行願. 悉皆同等(華嚴經)

菩薩生兜率天. 名曰聖善. 爲諸天主說補

處行. 期運將至當下作佛. 觀此大千界閻

色提迦毘羅國最爲處中. 觀淨飯王夫妻眞

正堪爲父母. 告諸天子. 我應下生淨飯王

家. 5棄輪王位出家學道. 成一切種智轉

大法輪. 廣利天人. 汝等是時亦當同會

(因果經○大千卽三6贍界. 義見三界志. 閻色提又瞻部. 南洲. 迦毘羅此云黃色. 土德尙

黃居中也. 淨飯)

(迦毘羅國王. 一切種智佛所得三7昧. 一切智眞諦也. 道種智俗諦. 一切種智中諦也. 轉

去聲)

託母胎(起信論有住胎. 華嚴經住母胎已示現出家. 因果經在胎行住坐臥. 爲諸天說法. 知

大小皆)

(有住胎)菩薩已行此沒生於人間淨飯王家. 乘

□檀樓閣處摩耶夫人胎(華嚴經○□檀香木此云與樂. 摩耶此云大)

(8幼. 佛所生母也)

菩薩乘六牙白象發兜率宮. 放大光明普

照十方. 以四月八日明星出時. 降神母胎.

從右脅入(因果經)

示降生

周(都鎬)

昭王(瑕. 自武王受命至昭王爲四世)

二十六年(甲寅)○(劉道原外紀. 二十六年甲寅. 群書多云二十四年者誤)

夫人攀金園樹枝而生菩薩. 諸天王衆. 各

下              欄

持香水共以洗沐(華嚴經)初生時. 於十方面

各行七步(涅槃經)

夫人往藍毘尼園中. 四月八日日初出時. 擧

右手牽無憂樹華. 菩薩從右脅出墮七寶

華上. 自行七步. 擧右手而言曰. 天上天下

唯我獨尊. 王召諸婆羅門當作何名. 答言.

太子生時多有吉祥. 當名薩婆悉達(此云一切義成. 出)

(因果瑞應二經)

昭王甲寅四月八日. 江河池井汎溢. 宮殿大

地震動. 五色光氣入貫太微遍於西方. 王

問9大史蘇由曰. 若何祥乎. 對曰. 有大聖

人生於西方. 一千年外聲敎及此. 王命鐫

石. 置之南郊大祠前(周書異記○劉恕外紀. 昭王時有五色光貫紫微井水)

(溢)

四十年二月八日. 淨飯王大會群臣小王婆

羅門. 以七寶器盛四大海水. 灌悉達頂. 立

爲太子(因果經. 娑羅門此云淨行. 外道之總名)

四十二年王爲太子. 迎婆羅門女耶輸陀羅

爲妃. 太子常修禪觀. 未嘗有夫婦道(因果經)

(耶輪陀羅此云華色女)

出父家

菩薩欲令著家衆生捨離家法. 故宣揚出

家功德示現出家(華嚴經)

五十年太子白父王言. 唯願聽我出家學

道. 王曰. 國未有嗣. 太子卽以右手指妃

腹曰. □後六年汝當生男. 二月七日太子身

放光明照諸天宮. 諸天皆知太子出家時

至. 皆來禮足. 太子乘馬夜出城門. 至苦行

林中. 自剃須髮. 淨居天化作獵師身披袈

經數: 二○三五

經名: 佛祖統紀卷第三十四

頁數: 三二六

上              欄

裟. 太子以七寶衣與之貿易. 天明至尼連

禪河靜坐思惟. 宜應六年苦行. 淨心守戒.

日食一麻一麥(因果經. 淨居天五淨居. 五那含聖人所生. 袈裟壞色衣. 三衣總名. )

(尼連禪河名此云不樂著)

穆王(1滿昭王子)

成佛道

四年

菩薩於菩提道場始成正覺(華嚴)三十成道

號釋迦牟尼(梵網)旣成道已梵天勸請. 惟願

如來當爲衆生. 廣開甘露說無上法(涅槃經)

太子念言. 我今修於苦行垂滿六年. 我當

受食然後成道. 時牧牛女難陀. 取乳煮□

以上菩薩. 如意飽食. 卽趣菩提樹下. 釋提

桓因化爲凡人施吉祥草. 敷以爲座結跏

趺坐. 而自誓言. 不成正覺不起此座(因果經. )

(佛本行經. 難陀此云歡喜. 女名. 釋提桓因此云能天主. 卽□利天帝釋. 菩提樹此云道

樹. 佛坐此樹下成道)

降天魔(華嚴離世間品. 或見菩薩住兜率天入胎出胎出家成道降魔轉法輪入涅槃. 此卽大

乘降魔)

(之文)時魔王宮殿自然動搖. 魔王波旬怖懼.

廣集軍衆. 執戟操劍角目切齒橫飛亂擲.

菩薩觀之如童子戱. 波旬語菩薩云. 汝不

急去我擲汝海水. 菩薩語云. 汝今先能動

此□甁. 然後可能擲我海水. 波旬不能令

動. 軍衆壞散. 波旬長子商主頂禮懺悔. 我父

無智觸□大聖. 願得恕亮(因果雜寶藏佛本行三經. 魔羅此云能奪命. )

(波旬魔王名. 此云極惡)旣降魔已放大光明. 卽便入定

思惟眞諦. 悉知過去所造善惡壽命短長一

切衆生輪回五道無有眞實(因果經)

二月八日明星出時(天向2時也)□然大悟. 得無上

中              欄

道成最正覺(因果經. ○因果經. 先降魔後成道. 四敎義所列亦同. 華嚴經. 先成道後)

(降魔. 今約華嚴義)

是歲耶輸夫人生子名羅○羅(此云覆障. 以在胎六年爲障)

(也)

轉法輪

如來旣成道已轉正法輪. 初頓後漸則有五

時. 華嚴名頓敎. 鹿苑方等般若名三漸. 法

華涅槃爲非頓非漸

第一華嚴時. 於菩提道場初說華嚴. 於三

七日中思惟如是事. 此謂如來最初說頓.

約部爲頓. 約敎爲兼別說圓. 如日初出

先照高山. 又爲從牛出乳(三七日說名寂場華嚴)

五年第二鹿苑時. 爲如來說頓獨被大機. 聲

聞在座狀若聾啞. 於是寢大施小. 不動寂

場而遊鹿苑. 爲□陳如五人. 但說三藏敎

四阿含等經(□陳如此云火器. 阿含此云無比法. 有長中雜增一四者之名)

約時則次照幽谷. 約味則從乳出酪(鹿苑說十二年)

十六年第三方等時. 迪偏折小歎大褒圓.

四敎俱說. 藏爲半字通別圓爲滿字. 對半

說滿故言對敎. 說淨名金光明等經. 約時

則食時. 約味則從酪出生□(方等八年)

二十四年第四般若時. 轉敎付財融通淘汰.

此不說藏敎. 帶通別二正說圓敎. 說摩訶

般若諸般若經. 約時則□中. 約味則從生

□出熟□(般若二十二年)

四十六年第五法華涅槃時. 開前一頓三漸

會入非頓非漸. 以不同聾啞故非頓. 不

約三時故非漸. 諸部圓敎□不須開. 但是

部內兼但對帶. 故不及法華淳一無雜. 約

下              欄

時則日輪當午法無側影. 約味則從熟□

出醍□(法華八年)

入涅槃

言涅槃有二義. 一爲法華未熟人. 追說四

敎. 具談佛性. 令知眞常入大涅槃. 名□

拾殘機敎. 二爲末代乘戒俱失故. 更扶三

藏廣開常宗. 設三種權扶一圓實. 名扶律

談常敎. 若論時味與法華同(涅槃是臨滅時說. 從前文如)

(來旣成道已轉正法輪以下詳見佛本紀中)

五十三年(壬申)二月十五日. 佛在拘尸那城(此云)

(3三角)力士生地娑羅雙樹間(此云堅固)臨涅槃

時(此云滅度)出大音聲普告大衆. 今日世尊將

欲涅槃. 復從面門放種種光. 遍照十方. 大

衆集已. 而爲說法. 我今所有無上正法悉已

付囑摩訶迦葉. 當爲汝等作大依止猶如

如來. 復告大衆. 今以正法付囑國王大臣

及四部衆. 應當勸□諸學人令得增上戒

定慧. 爾時世尊於七寶床右脅而臥. 中夜寂

然無聲. 是時娑羅雙樹垂覆寶床. 慘然變

白. 猶如白鶴. 大衆哀聲普振世界. 時大衆

共扶如來入金棺中. 世尊大悲. 卽自擧棺

□城七□至□毘所. 大衆以妙香木成大

香樓擧棺樓上. 佛爲迦葉復現雙足千輻

輪相. 出於棺外. 迦葉禮讚. 金剛雙足還自入

棺. 從心胸中火涌棺外. 漸漸□毘. 經于七

日香樓乃盡(已上□涅槃經. □毘又□維耶旬. 此云焚燒)

分舍利

帝釋開棺取佛右牙天上起塔. 大衆收取

舍利(此云骨身)滿八金○. 入俱尸城七日供養(涅槃)

經數: 二○三五

經名: 佛祖統紀卷第三十四

頁數: 三二七

上              欄

八國共分舍利. □王得八萬四千數. 以紫

金函盛於洹河中. 作塔藏之(阿育王經)

結集三藏

四月十五日. 大迦葉升須彌山(此云妙高)□銅□

稚(1□陟瓜反擊也. □稚音虔地. 聲論云. 鐘又隨有金木可擊者. 皆通稱)集千阿羅漢

(此云無生)結集法藏(結諸法義集以成文. 經律論三通稱法藏)阿難禮僧.

升座唱言. 我聞如是一時佛在所居處(一切經首皆安)

(此言)迦葉大衆皆墮淚. 昨日見佛今日已稱

我聞(智論)

述曰. 佛道幽遠非可約說. 玆但爲導吾

宗之初學與夫Ｃ紳先生之欲知此道

者耳. 年少氣盛疾讀此書. 文雖無壅義

則未解. 有能用此約說推尋佛紀四卷

之文. 以未解義質之沙門之知敎者. 字

字硏詳□2烏見理. 欲不之悟未之有

也

穆王壬申歲二月十五日. 暴風忽起發屋折

木. 山川震動. 西方有白虹十二道南北通

貫. 王問太史扈多. 對曰. 西方大聖人終亡之

相(周書異記)

穆王時. 西極之國有化人來入水火. 反山

川千變萬化不可窮極. 穆王敬之若神事

之若君. 臨終南之上築中天之臺. 其高

千□(例子)

穆王時文殊目連(文殊菩薩此云妙德. 目連尊者此云□菽)西來化

王. 示高四臺是迦葉佛說法處(姓高兄弟四人所造)因

造三會道場. 於終南山築中之臺. 高千

尺(列子化人卽文殊等)王之第二子於沁水北山石窟(沁七)

(□反水出上黨)造迦葉佛像. 王又於鼓山迦葉佛舊

中              欄

寺. 重建竹林寺. 山神從佛. 請五百阿羅漢

居之(天人感通傳)

述曰. 佛法東流蓋已肇於穆王之世. 造像

建寺悉遵先佛之舊暇. 信過去佛皆化及

此地. 及室利房等持經來秦. 而始皇謝遣

出境. 蓋時未至機未熟耳. 至漢明應夢.

三寶□興. 君臣民庶翕然歸命. 此蘇由所

謂一千年外聲敎及此之嘉應也

懿王([&FFFF]#宮王3子)

八年. 初祖摩訶迦葉(此云大飮光)先於法華會上

聞佛說火宅喩. 迦葉四大聲聞. 於此領解.

佛爲授記名光明佛(此通付法)至涅槃時. 佛告

大衆我今所有無上正□悉已付囑摩訶迦

葉. 當爲汝等作大依止(見別付法末代住持當用別義)姨母

所獻金縷袈裟慈氏成佛留與傳付. 迦葉弘

持至二十年. 以法藏付阿難陀. 卽持佛衣

往鉤足山. 入滅盡定. 以待彌勒下生(此云慈氏)

(姨母摩訶波□波提. 此云大愛道. 鉤足靈鷲山三峰如仰□足)

孝王(□方懿王弟)

三年. 二祖阿難陀(慶喜佛從弟)持法至二十年. 於

摩突羅國. 以法藏付商那和修(此云草衣)復於

□河中流化成金地. 爲末田地(此云河中)五百仙

人說法授記

三十二年三祖商那和修. 於摩突羅國. 以法

藏付優波[&FFFF]#多(此云大護)

4□王(胡夷王子)

三十三年. 佛滅後百年. 中天竺華氏城(王宮多華)

阿育王(此云無憂)遣使白[&FFFF]#多欲來問訊. [&FFFF]#多

往至王所. 摩頂說偈. 指示如來往昔行住

下              欄

之處悉令起塔. 復於洹河龍宮. 取□王所

藏釋迦舍利. 作八萬四千寶塔. ○諸鬼神.

於閻色提城邑滿一億家爲立一塔云云.

初佛在王舍城乞食. 有童子遙見世尊. 心

念我當施以麥[&FFFF]#. 卽手捧細沙著世尊□.

願以功德令得一天下□蓋王. (取蓋覆義)卽於

此生得供養佛. 世尊微笑告阿難曰. 我滅

百年. 此童子統領一方爲轉輪王. 姓孔雀.

名阿育. 正法治化. 廣布我舍利. 造八萬四

千法王之塔

述曰. 摩騰謂漢明帝曰. 阿育王塔震旦

有十九處. 大士告劉薩訶. 洛陽(聖□)建□(長干)

□陰(玉□)臨淄成都五處有阿育王塔. 今十

九處不可備知. 而考之五處. 獨□陰之

塔. 顯示世間可獲瞻禮. 信乎海千群生

末代値佛之幸也

三十四年. 佛滅後百年. 毘舍離城中跋□子

(此云避)比丘. 擅行十事. 佛聽兩指抄食. 乃至

得受金銀. 一一檢校非法非毘尼(此云律)七百

阿羅漢集論法毘尼(第二七百結集)

五十一年. 四祖[&FFFF]#多. 於摩突羅國. 以法藏

付提迦多

平王(宜5白幽王子東遷洛陽)

三十二年. 五祖提迦多. 於中天竺以法藏

付彌遮6迦

莊王(他桓王子)

七年. 佛滅後二百五十年. 文殊師利菩薩至

雪山. 化五百仙人. 還歸本土. 放大光明遍

照世界. 入於涅槃

經數: 二○三五

經名: 佛祖統紀卷第三十五

頁數: 三二八

上              欄

○魯莊公七年夏四月辛卯. □星不見. 僧

曰. 夜明也(傳注. 桓常也. 辛卯四月五日)

述曰. 天台淨名疏言. 佛生時星□如雨. 此

因瑞應經有沸星下侍之言. 故借1佐傳

之文. 以形容耳. 孤山淨覺不能別. 乃稱

天台正取二莊爲佛生之年. 然傳言辛

卯. 自是四月五日. 可見不合. 若欲實大

傳夜明之事. 正當以文殊放光涅槃爲

之驗也

襄王(鄭惠王子)

三年. 六祖彌遮迦於北天竺. 以法藏付佛

馱難提

○秦繆公時. 扶風獲一石像. 公不識棄馬

坊中. 護像神怒令公病. 又夢天帝責誡. 以

問侍臣. 由余往視像曰. 佛神也. 公卽取像

□浴置淨室. 像忽放光. 公大異之. 召匠造

一銅2像

靈王四年. 七祖難提. 於提伽國以法藏付

佛馱密3多

元王(仁敬王子)

元年. 八祖密多. 於中天竺以法藏付脅比

4丘

貞定王(介元王子)

元年. 鄭列禦寇隱居鄭圃著書稱. 孔子答

商太宰曰. 西方之人有聖者焉. 不治而不

亂. 不言而自信. 不化而自行. 蕩蕩乎民無

能名焉. 其書八篇名列子

張無盡論曰. 列子學孔子者. 孔子聖人

也. 尙知尊西方之敎而學者未讀其書.

中              欄

便以排佛爲務者何也

考王(□貞定子)

四年. 佛滅後五百年. 天竺國無著出世闡敎.

其弟天親初造小乘論五百部. 後因無著開

悟. 復造大乘論五百部. 世稱千部論師

威烈王(午考王子)

九年. 九祖脅比丘. 於華氏城以法藏付富

那夜奢

顯聖王(扁威烈5弟)

三十五年. 十祖夜奢. 於華氏城. 以法藏付

馬鳴. 初馬鳴以6刃貫杖. 銘曰. 天下智士能

勝我者截首以謝. 時夜奢坐閑林中. 說諸

法空無我無人. 謂馬鳴曰. 若就世諦假名

爲我. 第一義諦我何可得. 馬鳴知義不勝.

欲斬首以謝. 夜奢曰. 我法仁慈不斬汝首.

如來記汝. 後六百年當傳法藏. 於是度令

出7家

□王(延□王子)

三十一年. 十一祖馬鳴. 於南天竺. 以法藏

付迦毘摩羅. 摩羅造無我論足一百偈. 此論

至處. 魔外無不□8折

秦(都雍)

始皇(羸政莊襄王子)

四年西域沙門室利房等十八人. 齎佛經來

化. 帝以其異俗囚之. 夜有丈六金神破戶

出之. 帝驚稽首稱謝. 以厚禮遣出境(朱9上行經)

(錄)

十三年. 十二祖摩羅. 於南天竺以法藏付

龍樹. 樹於佛滅後七百年出. 九十日中誦

下              欄

通三藏. 造大無畏論十萬偈明第一義(一名)

(大智度論. 龍樹事跡見10一十四祖11紀)

三十四年. 丞相李斯. 請史官非秦記皆燒

之. 非博士所職. 天下敢有藏詩書百家語

者. 悉詣守尉雜燒之. 有敢偶語詩書者棄

市. 暇曰12可  ○衛宏古文序. (後漢)秦改古

文以篆爲隷國人誹謗. 時諸生爲郎者. 七

百人. 始皇密令冬月種瓜於[&FFFF]#山□谷溫處.

瓜實乃使人上書. 瓜冬有實. 詔博士諸生說

之. 人人各異. 則皆使往視之. 而爲伏機. 諸

生方相論難. 因發機塡之以土(漢書傳注)

述曰. 李斯勸秦. 焚書□儒. 其爲逆天

道絶人理爲甚矣. 崔浩勸13太武. 廢佛

焚其經□其徒. 此用秦舊法也. 韓愈之

言曰. 人其人火其書. 此用崔浩遺法. 特

不遇其君耳. 雖空言無禍. 使後世有

人師用其語. 豈不爲盛德之累戒之哉

佛祖統紀卷第三十14四(終)

佛祖統紀卷第三十15五

*宋咸淳四明東湖沙門志磐撰

法運通塞志第十七之二

西漢(都長16安)

武帝(17自高祖受命至此爲四世)

元光二年. 十三祖龍樹. 於南天竺以法藏

付迦那提婆. 入月輪三昧蟬□而去. 壽三

經數: 二○三五

經名: 佛祖統紀卷第三十五

頁數: 三二九

上              欄

百歲

元狩元年. 初博望候張騫自月氏還(西域國名)言

臣在大夏時(音下國名)見1□竹杖蜀布. 問安得

此. 國人曰. 吾賈人市之身毒(卽天竺音虔篤)身毒

在大夏東南可數千里. 此其去蜀不遠. 乃

令騫因蜀□爲(□音虔今嘉州)發間使王然2於等

指之身毒(間諜之義. 又間歲遣使. 言不一)四歲餘皆閉昆明

莫能通. (爲3昆夷所閉)

4四年. 驃騎將軍□去病. 討匈奴過焉耆山

(音煙支)千餘里. 得休屠王祭天金人(驃頻妙反. 屠音儲. 匈)

(奴部中貴王也)○□去病獲金人長丈餘. 帝以爲大

神. 列於甘泉宮. 焚香禮敬(5魏書6佛老7志)

成帝(驚元帝子)

建始元年. 十四祖提婆. 至迦毘羅國. 以法

藏付羅○羅多

河平三年. 使謁者陳農心遺書於天下

鴻嘉二年. 光祿大夫劉向. 校書天祿閣. 往往

見有佛經. 向著列仙傳云. 吾搜檢藏書. 緬

尋太史撰列仙圖. 自黃帝已下□至於今

得仙道者8七百餘人. 檢定虛實得一百四

十六人. 其七十四人已見佛經矣

述曰. 洪興祖有云. 梁孝標注新語. 引列

仙傳序言. 七十四人已見佛經. 今書肆板

行者. 乃云七十四人已在仙經. 蓋是道流

檀改之耳. 然天祿有佛經此語可9證

哀帝(欣宣帝孫)

元壽元年. 遣景憲使大月氏. 得其王口授

色圖經還. 當時稍有行齎戒者(魏書佛老志. 色圖亦佛陀. )

(此云學者)

中              欄

述曰. 蘇由對昭王. 扈多對穆. 孔子答商

太宰. 皆言西方聖人. 而不明言爲佛. □

去病獲金人亦不知爲佛. 化人勸穆王

造迦葉佛像. 由余對秦繆公. 則曰佛神.

室利房齎佛經化始皇. 劉向校書天祿

見有佛經. 景憲使月氏得色圖經. 此則

已言佛而未行其敎. 皆在漢明帝感夢

心佛之前. 天10下答南山. 蘇由扈多傅又.

皆佛所使也. 至言劉向見有佛經者. 意

張驚使大夏. 去病獲金人必有佛經與

之俱至. 特時人弗行. 國史弗錄耳. 不然

則不應天祿有其書11也

東漢12(都洛陽)

明帝(莊光武子)

永平元年. 十五祖羅多. 至室羅伐城. 以法

藏付僧□難提. 當佛滅一千年13出

七年. 帝夢金人丈六項佩日光飛行殿庭.

旦問群臣莫能對. 太史傅又進曰. 臣聞周

昭之時. 西方有聖人者出. 其名曰佛. 帝乃

遣中郎將蔡□秦景博士王遵十八人. 使西

域訪心佛14道

十年. 蔡□等於中天竺大月氏. 遇迦葉摩騰

竺法蘭. 得佛倚像梵本經六十萬言(倚卽立也)載

以白馬. 達□陽(火德王故改洛爲□)騰蘭以沙門服謁

見. 館於鴻□寺(胡廣釋曰. 鴻聲也. □傳也. 所以傳聲贊導九賓. 唐改爲司賓寺. )

十一年. ○□陽城西雍門外立白馬寺. 摩騰

始譯四十二章經(譯經圖紀. 其經元出大部. 以大法初傳故. 撮引要義以導時)

(俗)藏梵本15於蘭臺石室. 圖佛像於西陽城

門及顯節陵上(明帝壽藏)帝問摩騰曰. 佛出世後

下              欄

何以化不及此. 騰曰. 天竺迦毘羅衛國者.

三千大千世界百億日月之中. 三世諸佛皆

於此出. 天人龍鬼有願力者. 皆來生彼受

化悟道. 餘處佛雖不往. 然光相及處. 千年

五百. 皆有聖人傳佛聲敎. 而往化之. 帝大

說

十四年正月十一日. 五嶽八山道士[&FFFF]#善信

六百九十人上表. 請與西域佛道角試優

劣. ○尙書令宋庠. 以十五日大集白馬寺.

帝設行殿*於寺南門立三壇. 道士於東壇

置經子符□. 摩騰於道西置壇安經像舍

利. 中壇奉饌食奠祀百神. 道士□壇泣曰.

主上信邪玄風失緖. 敢延經義於壇以火

取驗. 卽縱火焚經. 悉成陸燼. 道士相顧愧

Ｃ. 所試□術入火履水皆不得行. 及焚

佛經. 光明五色上徹天表. 烈火旣息經像儼

然. 摩騰16踊身飛空現諸神變. 法蘭出大梵

音宣明佛法. 天雨寶華. 大衆欣說. 太傅張

衍謂道士曰. 卿等無驗宜從佛敎. 道士費

叔才自感而死. 司空劉峻等二百六十人京

師士庶張子尙等三百九十人. 後宮陰夫人

王□[&FFFF]#宮人等一百九十人. 五嶽道士呂惠

通等六百二十人. □心出家. 帝可之. ○於

□陽創十寺. 七寺城外安僧. 三寺城內安

尼. □給供物. 帝嘗幸白馬寺. 摩騰進曰. 寺

東何館也. 帝曰. 昔有阜. 夷之復起. 有光

經數: 二○三五

經名: 佛祖統紀卷第三十五

頁數: 三三○

上              欄

怪. 民呼聖□. 騰曰. 昔阿育王藏佛舍利八

萬四千塔. 震旦之境有十九處. 此其一也.

(震旦. 又眞丹. 又支那. 此云漢地. 東方文物之國也)帝大 驚. 卽與俱往禮

拜. 見圓光涌□上光中有三佛. 侍衛○呼

皆稱萬歲. 帝大說曰. 不有二大士. 焉知大

聖遺祐 . 乃詔造塔其上. 高九層二百尺.

明年有光見於塔. 有金色手出塔頂. 天香

郁然. 帝駕幸瞻禮. 光隨步1武(法本內傳. 塔婆. 此云高顯處. 又云)

(方墳)

案□譯名義云. 唐道士尹文操. 謂法本內

傳是羅什門人造. 意欲所述漢明夢金人

道家焚經事悉是虛僞. 殊不思明帝感夢

出自漢書. □澤對吳主. 亦言釋道焚經

角試費叔才自感而死. 見之吳志. 以此推

之. 則內傳眞是漢時非晉人造. 文操之妄

論敗矣. 此與夫列仙傳加化胡字. 同一謬

詐. 是亦文操之所加乎

摩騰旣卒. 竺法蘭譯佛本行經等五部(已上□2舊)

(傳)

述曰. 或言內傳無作者名爲疑者. 今觀

此傳. 備錄騰蘭角法之事. 豈後人所能

知. 必法蘭譯經時. 諸弟子之所記耳

楚王英. 奉3黃白紈詣相國曰. 託在蕃輔

過惡累積. 奉送□帛以贖罪愆. 相國以聞.

詔報曰. 楚王誦黃老之微言. 尙色圖之仁

祠. 何嫌何疑. 當有悔吝其還贖. 以助伊菴

塞桑門之盛饌(梵語伊菴塞卽優婆塞. 此云淸信男. 今受五戒稱僧童者. 桑門卽沙門. )

(此云息心. 今受具足戒稱僧者. 世人未學相傳. 指伊菴便爲供食. 其謬誤不知義若此)

中              欄

初帝聞西域有神其名曰佛. 因遣使之天

竺. 心其道得其書及沙門以來. 其書大□

以虛無爲宗. 貴慈悲不殺. 以爲人死精神

不滅. 隨復受形. 生時所行善惡皆有報應.

故所貴修練精神以至爲佛. 善爲宏闊勝

大之言. 以勸誘愚俗. 精於其道者. 號曰

沙門. 於是中國始傳其術圖其形像. 而王

公貴人. 獨楚王英最先好之(通鑑引西域傳及楚王英傳注)范

曄西域傳. 論曰. 佛道神化興自身毒. 而西

漢方志莫有稱焉(禮記文武之政. 布在方冊. 注方版4出策簡也. 漢張蒼爲御史. )

(主柱下方書. 又云. 謹連其事於左方. 皆木今言方志. 志於木方也)張騫但著地多暑

濕乘象而戰. 班超唯列其奉色圖不殺伐.

而精文善法導5幸之功靡所傳述. 子聞之

後說. 其國殷乎中土. 玉燭和氣靈聖之所降

集. 賢懿之所挺生. 神跡詭異. 則理絶人區.

感驗明顯. 則事出天外. 而騫超無聞. 豈非

道閉往運而數開叔葉乎. (云云)

袁宏漢紀云. 西域天竺有佛道焉. 佛者漢言

覺也. 將覺悟群生也. 其敎以修善慈心爲

主. 專務淸淨. 其精者號沙門. 漢言息心. 蓋

息意去慾而歸於無爲也. 又以爲人死精

神不滅隨復受形. 生時所行善惡皆有報

應. 故所貴行善修道以練精神以至爲佛

也. 佛身長一丈六尺. 身黃金色. 項佩日光.

變化無所不入. 故能化通萬物. 而大濟群

生. 明帝感夢. 乃遣使天竺問道. 圖其像

而還. 有經數千卷以虛無爲宗. 包羅精

粗無所不統. 善爲宏闊遠大之言. 所心

在一體之內. 所明在視聽之外. 世俗之人

下              欄

或以爲虛[&FFFF]#. 然歸於玄微深遠難得而測.

故王公大人視生死報應之際. 莫不□然而

自失焉(□厥縛反驚遽)

述曰. 袁氏漢紀言. 天竺有佛道. 佛身丈六

金色日光. 化通萬物大濟群生. 明帝感

夢. 遣使問道得其經像. 此佛法來東之

時. 與法本內傳相爲表裏. 蘇子瞻爲之

跋云. 此殆中國始知有佛時. 語雖淺近

大略具足6矣

安帝(祐章帝孫)

永初元年. 十六祖難提. 至摩提國以法藏

付僧□耶7舍

順帝(保安帝子)

永和元年. 十七祖耶舍. 至月氏國以法藏

付鳩摩羅馱. 佛記滅後一千年8出

桓帝(志章帝曾孫)

建和元年. 月氏國沙門支讖至□陽. 譯般舟

三昧阿褒佛經等二十一部

二年. 安息國沙門安世高至□陽. 譯五十校

計等百七十六9部

三年. 十八祖羅馱. 至北天竺以法藏付□

夜10多

九年. 自永平以來臣民雖有習色圖者. 天

子未之好. 至帝始篤好之. 於禁中鑄黃金

色圖老子像(佛像與老子像)親於濯龍宮設華蓋之

座. 用郊天之11樂

靈帝(宏章帝玄12孫)

三年. 安息沙門安世高. 有同學死爲共亭

湖神(共音恭卽彭□湖屬南康)能使過船分風上下. 世高至